**Zmluva o dielo**

**uzavretá podľa § 536 zákona č. 513/1991 Zb. Obchodného zákonníka v znení neskorších predpisov**

(ďalej ako „zmluva“)

Zhotoviteľ: Názov: **obec Štefanová**   
Sídlo: Štefanová 100, 900 86 Štefanová

zastúpená: Viliam Tekula, starosta  
IČO: 00 305 111   
DIČ: 2020662270

IBAN: SK42 5600 0000 0066 0316 2006

(ďalej ako "objednávateľ“)

Objednávateľ: Názov:

Sídlo:

Zastúpená:

IČO:

DIČ:

IČ DPH:

IBAN:

(ďalej ako "zhotoviteľ“)

(spolu ďalej ako "zmluvné strany“)

Zmluvné strany sa dohodli na uzatvorení zmluvy s nasledovným obsahom:

**Článok I.**

**Predmet zmluvy**

1. Zhotoviteľ sa zaväzuje, že na základe vypracovanej cenovej ponuky zo dňa ....... 2021, ktorá bola v riadnom procese verejného obstarávania vybraná objednávateľom ako najvýhodnejšia, vykoná pre objednávateľa dodávku diela v podobe stavebných prác- **„Rekonštrukcia premostenia Štefanovského potoka**“ za podmienok dojednaných v tejto zmluve (ďalej ako „dielo“).
2. Objednávateľ sa zaväzuje, že dokončené dielo prevezme, zaplatí za jeho zhotovenie dohodnutú cenu podľa priloženého rozpočtu a poskytne zhotoviteľovi potrebnú súčinnosť.
3. Cenová ponuka zhotoviteľa, ktorá je zároveň rozpočtom (výkaz výmer) tvorí prílohu tejto zmluvy a zhotoviteľ je povinný pri realizácii diela podľa tejto Zmluvy postupovať podľa vlastnej cenovej ponuky z ..... 2021 a taktiež je povinný dielo zrealizovať podľa Projektovej dokumentácie na dielo, ktorá tvorí neoddeliteľnú prílohu tejto Zmluvy.

**Článok II.  
Čas plnenia a miesto plnenia**

1. Zhotoviteľ sa zaväzuje vykonať dielo v týchto termínoch:

* začatie prác: do 5 dní po odovzdaní staveniska
* ukončenie prác: najneskôr do 12 týždňov od odovzdania staveniska

1. Predmet plnenia zmluvy je splnený riadnym odovzdaním diela bez vád objednávateľovi a potvrdením o jeho prevzatí formou preberacieho protokolu.
2. Termín ukončenia prác sa predlžuje o dobu, počas ktorej sa vyskytnú nepriaznivé poveternostné podmienky (dážď , prudký vietor, mráz) brániace technologickému postupu predmetných prác.
3. Miestom plnenia podľa tejto Zmluvy a miestom realizácie diela je pozemok registra C KN s parcelným   
   č. 282/2 a parcelným č. 283, obidva v k. ú. Štefanová, ktoré sú vo vlastníctve objednávateľa.

**Článok III.  
Cena a platobné podmienky**

1. Cena za dielo je stanovená v súlade so zákonom č. 18/1996 Z. z. o cenách v z. n. p. a vykonávacej vyhlášky k tomuto zákonu č. 87/1996 Z. z. ako maximálna cena pevná pre jednotlivé jednotkové ceny uvedené v prílohe zmluvy vo výške **..... Eur** (slovom: ............ eur a .......... centov) s DPH, keďže zhotoviteľ je platcom DPH, uplatňuje 20 % DPH. *(alt. Zhotoviteľ nie je platcom DPH).*
2. Naviac práce a menej práce zhotoviteľ vykoná pre objednávateľa na základe písomného dodatku k tejto zmluve, ktorého predmetom bude hlavne cena, druh, rozsah a termíny plnenia naviac prác a prípadný odpočet nerealizovaných prác a dodávok. V prípade naviac prác a dodávok, pri ktorých nie je možné stanoviť cenu na základe jednotkových cien podľa cenovej špecifikácie bude cena týchto prác určená dohodou obidvoch strán. Postup a spôsob uzatvorenia dodatku musí vychádzať a rešpektovať platnú právnu úpravu, najmä zákon NR SR č. 343/2015 o verejnom obstarávaní a o zmene a doplnení niektorých zákonov v znení neskorších predpisov.
3. Objednávateľ bude uhrádzať cenu za dielo na základe vystavenej faktúry vystavenej ihneď po protokolárnom odovzdaní a prevzatí diela objednávateľom podľa zmluvy so splatnosťou 30 dní odo dňa jej doručenia objednávateľovi a bude okrem náležitostí vyplývajúcich zo zákona obsahovať:
4. vyúčtovanie celého rozsahu prác tvoriacich predmet zmluvy na základe objednávateľom podpísaných súpisov vykonaných prác a  dodaných materiálov,
5. vyúčtovanie všetkých odsúhlasených prác naviac, resp. zníženie ceny prác vyplývajúce z nerealizovaných prác podľa dohodnutých rozsahov,
6. preberací protokol podľa čl. V bod 6. tejto Zmluvy
7. V prípade, že faktúry nebudú obsahovať náležitosti uvedené v tomto článku zmluvy alebo budú obsahovať nesprávne uvedené údaje, je objednávateľ oprávnený vrátiť ich zhotoviteľovi na prepracovanie alebo doplnenie s tým, že nová lehota ich splatnosti začne plynúť dňom doručenia takto opravených alebo doplnených faktúr.
8. Objednávateľ je oprávnený jednostranne započítať pohľadávku zhotoviteľa a to aj v prípade, že táto pohľadávka ešte nie je splatná, so svojimi pohľadávkami voči zhotoviteľovi, ktoré mu vzniknú zo škôd spôsobených zhotoviteľom alebo sankcií voči zhotoviteľovi alebo z iných záväzkov zhotoviteľa voči objednávateľovi a zhotoviteľ k tomu týmto dáva objednávateľovi svoj súhlas.
9. Zhotoviteľ je oprávnený postúpiť pohľadávky zo zmluvy o dielo tretej osobe len po predchádzajúcom písomnom súhlase objednávateľa, inak je postúpenie neplatné.
10. Objednávateľ prehlasuje, že má zaistené finančné prostriedky na úhradu za predmet plnenia a zároveň súhlasí so sankciami v prípade nesolventnosti. Objednávateľ neposkytuje preddavky.

**Článok IV.  
 Zodpovednosť za vady a záruka**

1. Zhotoviteľ zodpovedá za to, že dielo je zhotovené podľa ustanovení zmluvy.
2. Nebezpečenstvo škody na predmete diela do okamihu riadneho odovzdania diela bez vád znáša zhotoviteľ. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.
3. Zhotoviteľ nezodpovedá za vady, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
4. Záručná doba na dielo je 60 mesiacov a začína plynúť odo dňa odovzdania diela bez vád a nedorobkov objednávateľovi.
5. V prípade, ak má dielo časti ponímajúce osobitnú dlhšiu záručnú lehotu, vzťahuje sa na tieto výrobky dlhšia záručná doba.
6. Záruka sa nevzťahuje na mechanické poškodenie a na škody spôsobené živelnými pohromami.
7. Zhotoviteľ sa zaväzuje odstrániť bezplatne oprávnené reklamácie (vady) bez zbytočného odkladu, najneskôr však v lehote do 20 dní od uplatnenia reklamácie.
8. Zhotoviteľ sa zaväzuje vady diela odstrániť bezodplatne a bez zbytočného odkladu po uplatnení oprávnenej reklamácie objednávateľom, pričom zhotoviteľ sa zaväzuje začať s odstraňovaním vád do 15 dní od uplatnenia oprávnenej reklamácie objednávateľa a odstrániť ich v čo najkratšom možnom termíne. Termín odstránenia vád sa dohodne písomne. Reklamáciu vady plnenia predmetu zmluvy je objednávateľ povinný uplatniť bezodkladne po jej zistení.
9. V prípade, že zhotoviteľ bez vážnych dôvodov nezačne s odstraňovaním uznaných reklamovaných vád v dojednanej lehote, má objednávateľ právo uplatniť si u zhotoviteľa nárok na zmluvnú pokutu vo výške   
   0,1 % za každý deň omeškania.
10. V prípade, že zhotoviteľ neodstráni vady ani po písomnej výzve objednávateľa a súčasnom poskytnutí dodatočne primeranej lehoty na plnenie podľa tejto zmluvy, je objednávateľ oprávnený zabezpečiť odstránenie vád treťou osobou. Objednávateľ si následne u zhotoviteľa môže uplatniť nárok na náhradu nákladov na takéto odstránenie reklamovaných vád.
11. Vlastníkom zhotovovaného diela je objednávateľ, ktorý znáša aj nebezpečenstvo škody na ňom.
12. Ak zanikol záväzok vykonať dielo z dôvodu, za ktorý objednávateľ nezodpovedá, je objednávateľ povinný uhradiť zhotoviteľovi to, o čo sa objednávateľ vykonávaním diela obohatil.
13. Ak zanikol záväzok vykonať dielo z dôvodu, za ktorý zodpovedá objednávateľ, môže zhotoviteľ požadovať úhradu ceny vecí, ktoré účelne obstaral, a ktoré sa spracovaním stali súčasťou zhotovovanej veci.

**Článok V.**

**Ostatné dojednania**

1. Objednávateľ je povinný pripraviť v lehote 14 dní pred zahájením (začatím) prác zhotoviteľovi stavenisko, kde budú predmetné práce realizované, v stave vopred dohodnutom, t. j. bez takých závad, ktoré by vykonávanie diela sťažovali, alebo znemožňovali. O odovzdaní a prevzatí staveniska spíšu zmluvné strany protokol.
2. Zmluvné strany sa zaväzujú pristúpiť na zmenu záväzku v prípadoch, kedy sa po uzavretí zmluvy zmenia východiskové podklady rozhodujúce pre uzavretie zmluvy, alebo vzniknú nové požiadavky objednávateľa. Zmluvné strany v týchto prípadoch posúdia vplyv uvedených skutočností na cenu a termín plnenia. Na postup zmeny záväzku sa vzťahuje posledná veta čl. III bod 2 tejto Zmluvy.
3. Zhotoviteľ pri určení spôsobu vykonávania diela nie je viazaný pokynmi objednávateľa. Zhotoviteľ je povinný upozorniť objednávateľa na nevhodný stav staveniska alebo jeho časti, na ktorej sa má dielo zrealizovať, ak toto mohol vzhľadom na svoje skúsenosti a odbornú prax rozpoznať. Ak si túto povinnosť zhotoviteľ nesplní, znáša voči objednávateľovi zodpovednosť za škodu, ktorá v súvislosti s nesplnením tejto povinnosti zhotoviteľa objednávateľovi vznikla.
4. Zhotoviteľ bude objednávateľa informovať o stave rozpracovanosti diela podľa aktuálnej potreby riešenia vznikajúcich problémov.
5. Hlavné technické a organizačné požiadavky pre realizáciu diela sú definované:
6. platnými právnymi predpismi a normami STN v Slovenskej republike a odbornou starostlivosťou,
7. minimalizácia plochy zariadenia staveniska,
8. pri realizácii diela je potrebné dodržiavať všeobecné platné predpisy a zvyklosti z hľadiska ochrany a bezpečnosti pri práci, ochrany životného prostredia a ekologických požiadaviek, vrátane minimalizácie vplyvov prác na výluky existujúcich komunikácií, chodníkov a parkovísk s prípadným využívaním víkendov, resp. sviatkov,
9. minimalizácia tvorby medziskládok vybúraných materiálov, resp. dodávok a materiálov,
10. minimalizácia hluku, obmedzení a výluk,
11. potvrdenie ukončenia prác vrátane požadovaného rozsahu a kvality bude predmetom obstarávateľom potvrdeného súpisu vykonaných prác.
12. Zhotoviteľ splní svoj záväzok riadnym ukončením prác a odovzdaním diela bez vád objednávateľovi, o čom zmluvné strany spíšu preberací protokol, ktorý je neoddeliteľnou súčasťou faktúry vystavenej zhotoviteľom na základe čl. III bodu 3. tejto Zmluvy.
13. Zhotoviteľ je zodpovedný za akékoľvek zničenie alebo poškodenie majetku obce, vlastníkov susedných nehnuteľností a iných osôb, zranenie osôb a usmrtenie, ku ktorým dôjde počas realizácie prác, alebo ako dôsledok vykonávania prác. Zhotoviteľ nenesie zodpovednosť v prípade vyššej moci.
14. Zhotoviteľ zodpovedá za čistotu a poriadok na stavenisku.
15. Objednávateľ umožní zhotoviteľovi vstup do jednotlivých priestorov tak, aby sa mohli začať vykonávať dohodnuté práce v súlade s podmienkami tejto zmluvy. Zhotoviteľovi bude pri vykonávaní diela umožnený prístup na cestu pre príjazd na stavenisko, budú mu poskytnuté plochy a priestory pre umiestnenie stavebných materiálov a zariadení využívaných pri práci, pričom tieto plochy a priestory budú vymedzené na tvári miesta pri prevzatí staveniska.
16. Zhotoviteľ sa zaväzuje, že v prípade, ak bude potrebovať navýšiť svoje kapacity pre realizáciu diela podľa tejto Zmluvy, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky (obec Štefanová, okres Pezinok, VÚC bratislavský).
17. Zhotoviteľ vrátane jeho subdodávateľov je povinný strpieť výkon kontroly, auditu a overenia súvisiaceho s predmetom zákazky kedykoľvek počas platnosti a účinnosti zmluvy o poskytnutí nenávratného finančného príspevku, ktorú má objednávateľ uzatvorenú na spolufinancovanie predmetu zákazky, a to oprávnenými osobami, a poskytnúť im všetku potrebnú súčinnosť.

**Článok VI.  
Zmluvné pokuty**

1. Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,1 % z celkovej ceny za dielo za každý aj začatý deň omeškania.
2. Ak sa objednávateľ omešká s prevzatím prác bez vád a nedorobkov oproti časovému harmonogramu plnenia, má zhotoviteľ právo uplatniť si u objednávateľa nárok na zmluvnú pokutu vo výške 0,1 % z celkovej ceny diela a to za každý deň omeškania.
3. Ak je objednávateľ v omeškaní so splnením peňažného záväzku, alebo jej časti, je povinný zaplatiť zhotoviteľovi úroky z omeškania vo výške 0,05 % z nezaplatenej sumy za každý deň meškania.

**Článok VII.  
Odstúpenie od zmluvy**

1. Objednávateľ môže odstúpiť alebo čiastočne odstúpiť od zmluvy alebo odobrať zhotoviteľovi časť prác a výkonov tvoriacich predmet zmluvy a nechať ich realizovať tretími osobami na náklady zhotoviteľa bez ohľadu na dohodnuté ceny z nasledovných dôvodov vzniknutých na strane zhotoviteľa, ktoré sa považujú za podstatné porušenie zmluvy:
2. ak je zhotoviteľ v omeškaní s plnením termínov alebo medzi termínmi uvedenými v časovom harmonograme postupu realizácie prác,
3. ak zhotoviteľ nezhotovuje dielo v požadovanej kvalite a v súlade so zmluvou,
4. ak zhotoviteľ neodôvodnene neprevzal stavenisko alebo sa omeškáva s nástupom a začatím prác a dodávok podľa zmluvy,
5. ak zhotoviteľ neodstraňuje objednávateľom oznámené vady predmetu zmluvy, ktoré sa objavili počas vykonávania diela alebo pri odovzdávaní a preberaní diela alebo počas záručnej doby,
6. ak vzhľadom na hospodársku situáciu alebo postup zhotoviteľa je nepravdepodobné, že zhotoviteľ si plní alebo bude plniť svoje záväzky a povinnosti vyplývajúce pre neho zo zmluvy,
7. ak bol na majetok zhotoviteľa vyhlásený konkurz alebo ak bol podaný návrh na vyhlásenie konkurzu alebo ak sa voči zhotoviteľovi vedie exekučné konanie alebo ak je zhotoviteľ v likvidácii,
8. ak dochádza k zmenám právnej formy zhotoviteľa alebo ku zmene vlastníckych vzťahov zhotoviteľa.
9. Zhotoviteľ môže okamžite odstúpiť od tejto dohody iba v prípade meškania úhrady ceny jeho výkonov z dôvodov na strane objednávateľa o viac ako 15 dní po lehote splatnosti, ak zároveň zhotoviteľ vyzval objednávateľa na úhradu dlžnej sumy a poskytol mu na to náhradný termín v dĺžke minimálne 10 dní počítaných odo dňa doručenia výzvy. Zhotoviteľ má právo na náhradu škody a nákladov spôsobených odstúpením od zmluvy, ktoré si uplatní bez zbytočného odkladu.

**Článok VIII.  
 Záverečné ustanovenia**

1. Zmluva vznikne prejavením súhlasu oboch zmluvných strán s celým jej obsahom. Súhlas musí byť písomný, riadne potvrdený a podpísaný oprávneným zástupcom zmluvnej strany, ktorá ho prejavila.
2. Meniť alebo doplňovať text tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán. Pre platnosť dodatkov k tejto zmluve sa vyžaduje dohoda o ich celom obsahu.
3. K návrhom dodatkov k tejto zmluve sa zmluvné strany zaväzujú písomne vyjadriť, v lehote 7 dní od doručenia návrhu dodatku druhej zmluvnej strane. Po tú istú dobu je týmto návrhom viazaná strana, ktorá ho podala.
4. Pre vzťahy touto zmluvou neriešené platia príslušné ustanovenia Obchodného zákonníka.
5. Súčasťou tejto zmluvy sú dve prílohy- Cenová ponuka zhotoviteľa z .... 2021 (výkaz výmer) a Projektová dokumentácia na dielo.
6. Zmluva je vypracovaná v 2 rovnopisoch, z ktorých každá zmluvná strana obdrží jeden.
7. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcom po dni jej zverejnenia na webovom sídle objednávateľa [www.stefanova.sk](http://www.stefanova.sk). Zmluvné strany sa zároveň dohodli, že právne následky tejto Zmluvy nastanú momentom schválenia verejného obstarávania, ktoré viedlo k výberu zhotoviteľa a predchádzalo uzatvoreniu tejto Zmluvy zo strany kontrolného orgánu a schválenia poskytnutia externých finančných zdrojov na krytie časti zákazky zo strany kontrolného orgánu. Schválenie verejného obstarávania, ktoré viedlo k výberu zhotoviteľa a predchádzalo uzatvoreniu tejto Zmluvy zo strany kontrolného orgánu a schválenie poskytnutia externých finančných zdrojov na krytie časti zákazky zo strany kontrolného orgánu sa považuje za odkladaciu podmienku tejto Zmluvy. Objednávateľ oznámi zhotoviteľovi bezodkladne okamih nastúpenia tejto odkladacej podmienky.
8. V prípade, že nenastane odkladacia podmienky podľa bodu 7 tohto článku Zmluvy ani do dvoch rokov od jej uzatvorenia, má každá zo zmluvných strán právo od tejto Zmluvy jednostranne odstúpiť.
9. Zmluvné strany vyhlasujú, že si zmluvu prečítali, porozumeli jej obsahu a právnym účinkom z nej vyplývajúcich, že ich zmluvné prejavy sú dostatočne zrozumiteľné a určité a na znak súhlasu s jej obsahom ju podpisom schvaľujú.

Príloha: Cenová ponuka (výkaz výmer) zhotoviteľa z .... 2021

Projektová dokumentácia na dielo

V Štefanovej, ........... 2021 V ..........., .......... 2021

Objednávateľ: Zhotoviteľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

obec Štefanová

Viliam Tekula, starosta obce